# Vigsling til prestetjenetse

1. Vigslingsgudstjenesten følger ordningen Høymesse til og med ledd 9 **Trosbekjennelse**.
2. Når det er ringt sammen, går prosesjonen inn i kirken under preludiet. Det kan ringes med alle klokker under prosesjonen.
3. Til gudstjenestens inngang brukes åpningsordene «I Faderens og Sønnens og Den Hellige Ånds navn».
4. Istedenfor dagens kollektbønn kan en bruke kollektbønnen for 1. søndag etter påske elter alternativ B i ledd 16 **Takkekollekt** i ordningen Prekengudstjeneste.
5. Istedenfor tekstene for søndagen kan en bruke Jes 6,1-8; Ef 4,11-16 eller Rom 12,4-11; Matt 9,35-38.
6. Om ønskelig kan en av skriftlesningene i høymessen og salmen mellom skriftlesningene falle bort.
7. Før handlingen plasseres ordinandens stola lett tilgjengelig nær alterringen.

### 1 | Fremstilling

En av kirkens prester eller stedets prost, eventuelt lederen i menighetsrådet, ved lesepulten

Kjære menighet.

Nåde være med dere og fred fra Gud, vår Far, og Herren Jesus Kristus.

En ny arbeider i vår kirke fremstilles for oss i dag. Kandidat i teologien (navnet nevnes) er kalt til tjeneste som ... i/ved (tjenestestedet nevnes).

Ordinanden reiser seg når navnet nevnes.

I dåpen ble vi innlemmet i Guds folk, og vi ble alle vigslet til å være tjenere for Gud. For Skriften vitner om at hele Guds folk er et kongelig presteskap, et hellig folk, et folk som er Guds eiendom, for at vi skal forkynne hans storverk, han som kalte oss fra mørket til sitt underfulle lys.

Gud har også innsatt en særskilt tjeneste med å forkynne evangeliet og forvalte sakramentene, for at vi skal få del i den frelsende tro og bli bevart i troen. Og han har gitt sin kirke i oppdrag å kalle mennesker til å gå inn i denne tjeneste.

I dag skal denne medarbeider på apostolisk vis under håndspåleggelse og bønn vigsles til prest, med ansvar for den offentlige forvaltning av Ord og sakrament i menig­ hetens forsamling.

### 2 | Bønn til innledning

**B** vendt mot menigheten | La oss be.

**B** vendt mot alteret | Herre Jesus Kristus, du har gitt din kirke apostler, profeter, evangelister, hyrder og lærere for å utruste de hellige, så de kan utføre sin tjeneste og ditt legeme kan bygges opp. Vi takker deg for din store miskunn og priser ditt hellige navn, fordi du ikke har sett på vår synd og utroskap, men nådig har latt oss beholde ditt ord og dine sakramenter inntil den­ ne dag.

Vi ber deg at du ved din Hellige Ånd vil opplyse og veilede, trøste og styrke denne din tjener, som i dag vigsles til prestetjeneste i kirken. Gjør ham og alle ditt ords tjenere til tro forvaltere av Guds hemmeligheter.

La denne hellige handling bli til ære for ditt navn, til Guds rikes fremme og til velsignelse for denne din tjener, så din menighet kan bygges opp på deg, den eneste sanne grunnvoll.

**M** | Amen.

### 3 | Påkallelse av Den Hellige Ånd

Enten A

**B** vendt mot alteret, messer eller sier | Send ut din Ånd, 0 Herre, og det skapes deg tjenere

Alle synger de to første versene av «Kom, Hellig Ånd med skapermakt»

(NoS 208,1-2).

**M** | Kom, Hellig Ånd med skaper makt, opprett hva synd har ødelagt, og glede i hvert hjerte giv som du har født til evig liv.

En trøsters store navn du har, Guds gave god og dyrebar, for sjelen syk en salve mild, en livets brønn, en hellig ild! NoS 208,1-2

Eller B

**B** vendt mot alteret, synger | Kom, Hellige Ånd, Herre Gud,

**M** | gyd dine nådegaver ut, i sjel og hjerte oss dem send og kjærlighetens ild opptenn! O Herre, ved din glød så klar til troen inn du samlet har ett folk av alle folkeslag. De priser deg ved natt og dag. Halleluja, halleluja!

### 4 | Skriftlesning

Mellom lesningene kan en synge NoS 208,3-7 eller en annen salme av epikletisk karakter.

**B** vendt mot menigheten | La oss høre hva Guds ord vitner om den hellige tjeneste.

De følgende tekster leses fra lesepulten av dem som assisterer.

Menigheten sitter under tekstlesningene.

#### Første lesning

Det står skrevet hos evangelisten Matteus i det 28. kapittel:

Jesus trådte fyam og talte til de elleve disiplene og sa: «Meg er gitt all makt i himmel og på jord. Gå derfor ut og gjør alle folkeslag til disipler, ideJ dere døper dem til Fadere og Sønnens og Den Hellige Ands navn og lærer dem å holde altdet jeg har befalt dere. Ogse, jeg er med dere alle dager inntil verdens ende.» Matt 28,18-20

Salme, f.eks. NoS 208,3-4

#### Andre lesning

Det står skrevet hos evangelisten Johannes i det 20. kapittel:

Det var om kvelden samme dag, den første dag i uken. Av frykt for jødene hadde disiplene stengt dørene der de var samlet. Da kom Jesus; han stod midt iblant dem ogsa: «Fred være med dere.>> Og da han hadde sagt det, viste han dem sine hender ogsin side. Disiplene ble glade da de så Herren. Igjen sa han til dem: «Fred være med dere. Likesom Faderen har sendt meg, sender jeg dere.» Så åndet han på dem og sa: «Ta imot Den Hellige Ånd. Dersom dere tilgir noen deres synder, da er de tilgitt. Dersom dere fastholder dem for noen, da er de fastholdt.» Joh 20,19-23

Salme, f.eks. NoS 208,5

#### Tredje lesning

Det står skrevet i Paulus' andre brev til menigheten i Korint i det 5. kapittel:

Hvis noen er i Kristus, er han en ny skapning. Det gamle er borte, se, det nye er blitt til. Men alt er av Gud, han som ved Kristus forsonte oss med seg selv og gav oss forsoningens tjeneste. Det var Gud som i Kristus forsonte verden med seg selv, slik at han ikke tilregner dem deres misgjerninger, og han overgav ordet om forsoningen til oss. Så er vi da utsen­ dinger for Kristus, og det er som om Gud selv formaner gjennom oss: Vi ber dere på Kristi vegne, la dere forsone med Gud! 2 Kor 5,17-20

Salme, f.eks. Nos 208,6

Fjerde lesning

Det står skrevet i Peters første brev i det 5. kapittel:

Nå ber jeg de eldste blant dere, jeg som selv er en eldste og et vitne om Kristi lidelser og har del i herligheten som skal åpenbares: Vær hyrder for den Guds hjord som dere har hos dere! Ha tilsyn med den, ikke av tvang, men av fri vilje, slik Gud vil. Gjør det ikke for vinnings skyld, men med et villig sinn. Dere skal ikke herske over menigheten som er betrodd dere, men være et eksempel for hjorden. Når så overhyrden åpenbarer seg, skal dere få herlighetens krans som aldri visner. 1 Pet 5,1-4

Salme, f.eks. NoS 208,7

### 5 | Ordinasjonstale

Biskopen holder en kort tale over en høvelig tekst.

Etter talen går ordinanden fram og stiller seg foran alterringen.

De som assisterer, reiser seg.

### 6 | Formaning og løfteavleggelse

**B** | Du har hørt Guds ord om tjenesten, dens krav og dens løfter, hvor rik den er på herlighet, og hvor nødvendig den er for Guds kirke på jorden. Når Herren nå betror deg preste­ tjenesten i vår kirke, pålegger og formaner jeg deg

* at *du* forkynner Guds ord klart og rent, som det er gitt oss i Den hellige skrift, og som vår kirke vitner om det i sin be­ kjennelse, og forvalter de hellige sakramenter etter Kristi innstiftelse og vår kirkes orden,
* at *du* i sjelesorg og skriftemål drar omsorg for hvert enkelt menneske og bærer dem fram for Gud i bønn og påkallelse med takk,
* at *du* trofast veileder og formaner til sann omvendelse, levende tro på Kristus og et hellig liv i kjærlighet til Gud og nesten,
* at *du* også selv av hjertet legger vinn på å leve etter Guds ord, og i studium og bønn trenger dypere inn i de hellige skrifter og den kristne tros sannheter.

**B** spør hver enkelt ordinand | (Navnet nevnes), lover du for Guds åsyn og i denne menighets nærvær at du vil gjøre dette med troskap, ved den nåde Gud vil gi deg?

**Ordinanden** |Ja.

**B** | Så gi meg hånden på det.

Ordinanden bekrefter sitt løfte med håndslag til biskopen.

### 7 | Håndspåleggelse og bønn

**B** | Under håndspåleggelse og bønn vil vi overgi *deg* til Gud, og be om at han ved sin Ånd må hellige og utruste *deg* til tjenesten.

Ordinanden kneler.

Biskopen og de som assisterer, legger hånden på ordinandens hode. Når det er flere ordinander, flytter biskopen hånden fra den ene ordinand til den andre under de to følgende bønnene.

**B** | Barmhjertige Gud, himmelske Far, du har ved din Sønn Jesus Kristus sagt at høsten er stor, men arbeiderne få, og at vi skal be de høstens Herre, sende ut arbeidere for å høste inn din grøde.

Hør da vår bønn for *ham* som i dag blir vigslet til preste­ tjenesten. Styrk *ham* i troen og dyktiggjør *ham* til den gjerning som blir *ham* betrodd. Send *ham* din Ånd med tjenes­ tens gaver, så *han* kan bli *en rett arbeider* i din høst.

Gi *ham* å utføre sin tjeneste med frimodighet og troskap, å rettlede, trøste og refse med mildhet og visdom, og i alle ting vise seg som *en god forvalter* over din mangfoldige nåde.

Vær med *ham* i motgang og prøvelser, og gjør *ham* tålmodig og ydmyk av hjertet, så din kraft må kjennes i *hans* svakhet. Gi at *hans* gjerning må bære frukt etter din vilje. Og når arbeidsdagen er, til ende, la *ham* komme inn til gleden hos deg og få del i arven med alle de hellige.

Biskopen, de som assisterer, og menigheten

Fader vår, du som er i himmelen! La ditt navn holdes hellig. La ditt rike komme. La din vilje skje på jorden som i himmelen. Gi oss i dag vårt daglige brød. Forlat oss vår skyld, som vi og forlater våre skyldnere. Led oss ikke inn i fristelse, men frels oss fra det onde. For riket er ditt, og makten og æren i evighet. Amen.

Biskopen og de som assisterer, kneler, mens bønnen avsluttes med at menigheten synger første vers av «Nå ber vi Gud, Den Hellig And» (NoS 210,1).

**M** | Nå ber vi Gud, Den Hellig Ånd, fremfor alt om troen rett og sann, at vi den bevarer til vårt liv skal ende, og vi glade farer hjem fra alt elende. Herre, hør vår bønn!

Deretter reiser biskopen seg, like ens ordinanden og de som assisterer.

**B** vendt mot ordinanden | Så erklærer jeg at du er rett kalt prest i vår kirke, med den myndighet og det ansvar som hører til ditt hellige kall, etter Guds ord og vår kirkes ordninger.

Stolaen legges på ordinandens skuldrer.

Den nye presten og de som assisterer, går deretter til sine plasser.

### 8 | Påminnelse om menighetens medansvar

**B** vendt mot menigheten | Kjære menighet. Sammen har vi overgitt *denne vår* medkristne til Gud og bedt om velsignelse over *hans* gjerning. La oss ta imot *ham* i kjærlighet, fortsatt bære *ham* fram for Gud i våre bønner og stå sammen med *ham* i forsoningens tjeneste.

Deretter fortsetter gudstjenesten etter ordningen Høymesse fra og med ledd 10 **Salme før prekenen**.

Leddene 21 **Velsignelse og utsendelse** og 22 **Postludium** gis følgende form:

### Velsignelse og utsendelse

**B** ved alteret, vendt mot menigheten | La oss prise Herren.

Menigheten reiser seg.

**M** | Gud være lovet. Halleluja. Halleluja. Halleluja.

**B** | Herren velsigne deg og bevare deg. Herren la sitt ansikt lyse over deg og være deg nådig. Herren løfte sitt åsyn på deg og gi deg fred. +

**M** | Amen. Amen. Amen.

Under den følgende stille bønn blir det slått tre ganger tre slag med en av kirkens klokker.

**B** vendt mot menigheten | Kristus sier: Dere har ikke utvalgt meg, men jeg har utvalgt dere og satt dere til å gå ut og bære frukt, frukt som varer. Joh 15,16

Gå i fred. Tjen Herren med glede.

### Postludium

Under postludiet går prosesjonen ut av kirken.